
 Referat fra generalforsamlingen i Sølyst den 7. marts 2016.

 Referat fra generalforsamling i grundejerforeningen Sølyst. 
Generalforsamlingen blev afholdt den 7. marts 2016 kl. 16.00 i Svendborg Sunds Klublokaler, Rantzausminde Lystbådehavn, 5700 Svendborg. 
Der var 16 personer tilstede. 
Efter en fællesbespisning bød formanden, Kai Egelund velkommen. 

1. Valg af dirigent. 
Bestyrelsen foreslog Michael Sørensen som dirigent, der blev valgt uden modkandidat. 
Dirigentens første opgave er at konstatere om forsamlingen er lovlig indvarslet, indkaldelsen blev udsendt 24. januar, hvilket er rettidigt, da vedtægterne foreskriver at indvarslingen skal ske 4 uger før generalforsamlingen. 

2. Bestyrelsens beretning, 
Vi har afholdt 5 bestyrelsesmøder i årets løb, og de emner der har været er:
Konstituering af bestyrelsen.
Bestyrelsen konstituerede sig med Kai Egelund som formand.

Emner der har været bearbejdet:
Generalforsamlingen pålagde bestyrelsen, at indhente tilbud på asfaltarbejde for de 
første 50 meter af stamvejen. Renovering med olie og sten vil koste 94.000 kr. 
Hvis der som ønsket på generalforsamlingen opfræsning af gammel asfalt, 
oliebehandling af bund og pålægning af dug og herefter nyt asfalt: 320 mt2 af 446 kr. = 142.720 kr. (Priserne er 2015).

Der er også i år givet tilskud til sommerfesten, som var godt besøgt.

Efter henvendelse fra Svendborg kommune er vi blevet bedt om at beskære 
beplantningen på støjvolden ud mod Dyrekredsen. Vi fik 14 dage til at få det gjort, 
ellers ville kommunen gøre det på vores regning.


Vi har haft kontakt til Svendborg kommune vedr. VV og afventer svar derfra.
Vi har ikke lavet nogen prisaftaler med VV.
Ved årets afslutning har vi taget afsked med Jørgen Franke som administrator, da 
han er fraflyttet Vædderen. Bestyrelsen har derefter konstitueret sig således:
Formand Kai Egelund
Kasser Torben Nielsen
Sekretær Aksel Bendsen
Assistent Annemarie Nørgaard (uden stemmeret), blæksprutte.

Per Kopmann har påtaget sig, fortsat at varetage foreningens hjemmeside.

Bestyrelsen har i forbindelse bestyrelsesmøde afholdt julefrokost for bestyrelsen 
hos Kai & Ilse.


Efter nogle uddybende svar til forsamlingen blev beretningen godkendt. 

3. Fremlæggelse af årsregnskab til godkendelse. 
Regnskabet for 2015 blev gennemgået og posterne kommenteret, herefter blev det godkendt uden kommentarer. 

4. Forelæggelse af drifts- og likviditetsbudget til godkendelse samt beslutning om ændring af bidrag og eventuelt indskud. 
Budget for året 2016 gennemgås, posterne blev sammenlignet med de realisere tal for året 2015.
Det blev herefter vedtaget af forsamlingen.
 
5. Forslag fra medlemmerne/bestyrelsen 
Der var ikke indkommet nogle forslag.

6. Valg af bestyrelse. 
På valg er:
Formanden Kai Egelund 
Torben B. Nielsen 
Aksel Bendsen 
Valg af 1. suppleant – Thomas Ishøj 
Valg af 2. suppleant Michael Sørensen 
Såvel bestyrelse som suppleanter modtog genvalg. Der var ingen modkandidater

7.Valg af 3 repræsentanter til grundejerforeningen Rantzausminde Kystpark. 
Bestyrelsen indstiller, at det bliver den, der sidder i bestyrelsen. Det blev godtaget.

8. Valg af registeret/stataut.revisor. 
Bestyrelsen foreslår, på baggrund af indhentet tilbud, at skifte til revisionsfirmaet Hartvig & Aalund. 
Det tilsluttede forsamlingen sig.

9. Valg af festudvalg.
Festudvalget består af Ulla Volder, Ulrik Banke og Torben B. Nielsen.
Alle blev genvalgt.

10. Eventuelt.
Ulrik vil gerne, at vi i år kunne holde sommerfesten i hans have, for at undgå at flytte teltet, det mente de fremmødte er ok..
Torben havde en bøn om, at alle hjælper med til, at holde ryddet på fællesområderne, specielt har bålpladsen været brugt som affaldsplads.

Kai Egelund takkede for fremmødet.

